section_heading: Radnja
paragraph_text: U središtu filmskog zapleta je lijenčina Ben i ambiciozna novinarka Alison. Alison i Ben, potpuno pijani, završe u krevetu i nakon toga krenu svatko svojim putem. Dva mjeseca kasnije, Alison dolazi do Bena i šokira ga izjavom da je ostala trudna. Suočena s odlukom hoće li imati dijete sama ili bolje upoznati oca, Alison odlučuje dati šansu simpatičnom, ali ne osobito odgovornom Benu koji se baš i nije planirao skrasiti. <br> Dok se pokušavaju upoznati i ponašati kao par, imaju svojih uspona i padova, ali radosti roditeljstva se polako, ali sigurno otvaraju i pred njihovim očima. Benu se s jedne strane nalaze njegovi prijatelji, koji su gotovo beskorisni, ali odani. S druge strane, on i Allison vide kako život u braku, s djecom, utječe na njezinu sestru Debbie, i njenog muža Petea. Njihov brak je daleko od savršenoga, ali njihov pogled na njega je definitivno gorko smiješan. <br> Nakon obećavajućeg početka veze, Alison i Ben shvaćaju na težak način da baš i nisu srodne duše te prekidaju. Nakon prekida, Pete i Ben odlaze na put u Las Vegas. Pod utjecajem psihodeličnih gljiva shvaćaju što mogu izgubiti te odluče prihvatiti odgovornost. <br> Tokom poroda, Allison se ispričava Benu zbog svojih sumnji. Nakon dočeka curice, par ostane zajedno!